wickkiey/tamil-wikipedia-markdown huggingface dataset:
# மதுரைப் பாறைப்பல்லி


**மதுரைப் பாறைப்பல்லி** (*Madurai Rock Gecko*)(*கெமிடாக்டைலசு மல்டிசல்கேடசு*) என்பது 2023-ஆம் ஆண்டு மதுரை நாகமலைப் பகுதியில் ஆய்வாளர்கள் கண்டறிந்த பாறையில் வாழும் பல்லியாகும். வீட்டுப்பல்லியின் பேரினத்தின்கீழ் வரும் இவ்வினம் தனிச்சிறப்பியல்புகளைப் பெற்றுள்ளது. பொதுவாக இப்பேரினத்தைச் சேர்ந்த பல்லிகள் நஞ்சற்றவை. மனிதர்களுக்குத் தீங்கு ஏற்படுத்தக் கூடியவை அல்ல. இவை இரவில் இரைதேடுவதைக் கண்டுள்ளனர்.  

## தோற்றம்
மதுரைப் பாறைப்பல்லிகளின் குறிப்பிடத்தக்க அடையாளம் மேற்புறத் தோல் நெடுகவுள்ள சிப்பி வடிவ குருக்கள். இவை 84 மில்லி மீட்டர் நீளம் வளரக்கூடியவை. மேற்புறம் பழுப்பு நிறத்திலிருக்கும். கழுத்துக்கும் பின்னங்கால்களுக்கும் இடையே நான்கு மஞ்சட்பழுப்புப் பட்டைகளைக் காணலாம். தலைப்பகுதியின் மேற்புறம் அடர்பழுப்பாக இருக்கும். வாலின் மேற்புறத்தில் 9 அல்லது 10 பழுப்புப் பட்டைகள் காணப்படுகின்றன. தலைமுதல் பின்னங்கால்கள்வரை கீழ்ப்பகுதி வெள்ளையாக இருக்கிறது. வாலின் அடிப்பகுதி பழுப்பில் மஞ்சட்பட்டைகளுடன் காணப்படுகிறது.
# சூபேங்

'' வகைப்பாட்டியல். இந்த பெயரிடப்பட்ட செயலுக்கான உயிர் அறிவியல் அடையாங்காட்டியினைக் குறிப்பிடுகிறது.]]  
**சூபேங்** (பொருள்=விலங்கியல் வங்கி) (*ZooBank*) என்பது விலங்கியல் பெயரிடுதலுக்கான பன்னாட்டு ஆணையத்தின் விலங்கியல் பெயரிடுதலுக்கான திறந்த அணுகல் கொண்ட வலைத்தள விலங்கியல் பதிவேடு ஆகும். மின்னணு முறையில் வெளியிடப்படும் எந்தவொரு பெயரிடல் செயல்களும் (எ.கா. வகைபிரித்தல் பெயரை உருவாக்கும் அல்லது மாற்றும் வெளியீடுகள்) விலங்கியல் பெயரிடுதலுக்கான பன்னாட்டு ஆணைய பெயரிடல் குறியீட்டால் "அதிகாரப்பூர்வமாக" அங்கீகரிக்கப்படுவதற்கு முன் சூபேங்கில் பதிவு செய்யப்பட வேண்டும். ஆய்விதழ்களில், புத்தக வெளியீடுகளில் வெளியிடப்படும் வகைப்பாட்டியல் தொடர்பான விதிகள் ஊக்குவிக்கப்படுகின்றன. இவற்றினை வெளியிடப்படுவதற்கு முன் பதிவு செய்யப்பட வேண்டிய அவசியமில்லை.  

உயிரியல் அறிவியல் அடையாளங்காட்டிகள் சூபேங் பதிவு உள்ளீடுகளுக்கான உலகளாவிய தனித்துவ அடையாளங்காட்டியாகப் பயன்படுத்தப்படுகின்றன.  

சூபேங் முன்மாதிரியானது உயிரினப் பெயர்கள் குறியீட்டு (http://www.organismnames.com) தரவுகளிலிருந்து பெறப்பட்டது. இது இப்போது தாம்சன் ராய்ட்டர்ஸுக்குச் சொந்தமான *விலங்கியல் பதிவில்* உள்ள அறிவியல் ஆய்வுக் கட்டுரைகளிலிருந்து தொகுக்கப்பட்டது.  

## வரலாறு
சூபேங் 2005-ல் விலங்கியல் பெயரிடுதலுக்கான பன்னாட்டு ஆணையத்தின் நிர்வாகச் செயலாளரால் அதிகாரப்பூர்வமாக முன்மொழியப்பட்டது. 10 ஆகத்து 2006 அன்று பதிவேட்டில் 1.5 மில்லியன் சிற்றினப் பதிவுகள் இருந்தன.  

சூபேங்கின் முதல் உயிரியல் பதிவுக்கான அடையாளங்காட்டி சனவரி 1, 2008 அன்று வெளியிடப்பட்டது.  

## உள்ளடக்கம்
நான்கு முக்கிய தரவு வகைகள் சூபேங்கில் சேமிக்கப்பட்டுள்ளன. *பெயரிடல் செயல்கள்* விலங்கியல் பெயரிடுதலுக்கான பன்னாட்டு ஆணைய பெயரிடல் குறியீட்டால் நிர்வகிக்கப்படுகின்றன. மேலும் இவை பொதுவாக புதிய அறிவியல் பெயர்களின் "அசல் விளக்கங்கள்" ஆகும். இருப்பினும் திருத்தங்கள் மற்றும் பின்னர் அறியப்பட்ட சிற்றின உதாரணங்கள் போன்ற பிற செயல்களும் விலங்கியல் பெயரிடுதலுக்கான பன்னாட்டு ஆணைய குறியீட்டால் நிர்வகிக்கப்படுகின்றன. இவை தொழில்நுட்ப ரீதியாக சூபேங் மூலம் பதிவு செய்யப்பட வேண்டும். *வெளியீடுகளில்* ஆய்விதழ் கட்டுரைகள் மற்றும் பெயரிடல் சட்டங்களைக் கொண்ட பிற வெளியீடுகளும் அடங்கும். பெயரிடல் சட்டங்களின் கல்விசார் எழுத்தாற்றலை *ஆசிரியர்கள்* பதிவு செய்கிறார்கள். *வகை மாதிரிகள்* தற்காலிகமாகப் பதிவு செய்யப்பட்ட விலங்குகளின் உயிரியல் வகை மாதிரிகளைப் பதிவு செய்கின்றன, இத்தகைய வகைகளுக்குப் பொறுப்பான அமைப்புகள் தங்கள் சொந்த பதிவுகளைச் செயல்படுத்தும் வரை.  

இவற்றைத் தவிர, கட்டுரைகளை வெளியிட்ட ஆய்விதழ்களும், காலப்போக்கில் காலப் பத்திரிகையில் வெளியிடப்பட்ட "பெயரிடப்பட்ட சட்டங்களின்" பட்டியலை அணுகும்.  

## மின்னணு வெளியீடுகள்
பாரம்பரியமாக, வகைபிரித்தல் தரவு ஆய்விதழ்கள் அல்லது புத்தகங்களில் வெளியிடப்பட்டது. இருப்பினும், மின்னணு வெளியீடுகளின் அதிகரிப்புடன், விலங்கியல் பெயரிடுதலுக்கான பன்னாட்டு ஆணைய மின்-வெளியீடுகள், குறிப்பாக மின்னணு வெளியீடுகளை உள்ளடக்கிய புதிய விதிகளை நிறுவியது. இத்தகைய வெளியீடுகள் இப்போது விலங்கியல் பெயரிடுதலுக்கான பன்னாட்டு ஆணைய கட்டுரைகள் 8, 9, 10, 21 மற்றும் 78 ஆகியவற்றின் திருத்தங்களால் கட்டுப்படுத்தப்படுகின்றன. தொழில்நுட்ப ரீதியாக, மின்னணு காகிதங்களில் வெளியிடப்படும் பெயரளவிலான செயல்கள், சூபேங்கில் பதிவு செய்யப்படவில்லை மற்றும் "இல்லாதவை" எனக் கருதப்பட்டால் அவை அங்கீகரிக்கப்படாது
# கேரள மாநில பல்லுயிர் வாரியம்

**கேரளா மாநில பல்லுயிர் வாரியம்** (*The Kerala State Biodiversity Board*) என்பது இந்தியாவில் தேசிய பல்லுயிர் ஆணையத்தால் அமைக்கப்பட்ட 28 மாநில பல்லுயிர் வாரியங்களில் ஒன்றாகும். இது கேரள அரசின் தன்னாட்சி அமைப்பாகும்.  

கேரளா மாநில பல்லுயிர் வாரியத்தின் தலைமையகம் திருவனந்தபுரத்தில் அமைந்துள்ளது. இந்த வாரியமானது 2008-ல் அமைக்கப்பட்ட மாநில பல்லுயிர் சட்டம் மற்றும் உயிரியல் பன்முகத்தன்மை சட்டம், 2002 ஆகியவற்றின் கீழ் செயல்படுகிறது. கேரளா மாநில பல்லுயிர் வாரியம், தலைவர் மற்றும் உறுப்பினர் செயலாளரால் வழிநடத்தப்படுகிறது. இதில் நிபுணத்துவ அரசு அதிகாரிகள் குழு ஒன்றும் உள்ளது. இந்த குழு செயல்பாடுகளில் வழிநடத்துகிறது. கேரளா மாநில பல்லுயிர் வாரிய தலைவராக முனைவர் சி ஜார்ஜ் தாமசும், உறுப்பினர் செயலாளராக முனைவர் ஏ. வி. சந்தோஷ்குமாரும் உள்ளனர்.  

21 மே 2014 அன்று, உயிரியல் பன்முகத்தன்மைக்கான பன்னாட்டு நாளினை முன்னிட்டு, கேரளா மாநில பல்லுயிர் வாரியம் கேரளா மாநிலம் முழுவதும் உள்ள பல்கலைக்கழகங்கள் மற்றும் பிற நிறுவனங்களில் மாநிலத்தின் வளமான பல்லுயிர் பெருக்கத்தை வெளிப்படுத்தும் வகையில் 'சாந்திஸ்டல்கள்' (பல்லுயிர் மையங்கள்) நிறுவும் திட்டத்தைச் செயல்படுத்தியது.
# நாகேசுவர் ராவ்

**நாகேசுவர் ராவ்** (*Nageshwar Rao*) இந்திய நாட்டைச் சேர்ந்த ஒரு மேலாண்மை பேராசிரியர் ஆவார். அலகாபாத்து பல்கலைக்கழகம், பனாரசு இந்து பல்கலைக்கழகம், விக்ரம் பல்கலைக்கழகம் உள்ளிட்ட பல்கலைக் கழகங்களில் 26 ஆண்டுகளுக்கும் மேலாக பேராசிரியராகப் பணியாற்றியுள்ளார்.  

உலகின் மிகப்பெரிய பல்கலைக்கழகமான இந்திரா காந்தி தேசிய திறந்தநிலைப் பல்கலைக்கழகத்தின் துணைவேந்தராகப் பணியாற்றுகிறார். மத்திய இந்தி இயக்குநரகத்தின் இயக்குநராகவும், இந்திய உயர்கல்வி நிறுவனதின் இயக்குநராகவும், உத்தராகண்டம் திறந்தநிலை பல்கலைக்கழகத்தின் துணைவேந்தராகவும், உத்தரபிரதேச இராசர்சி டாண்டன் திறந்தநிலை பல்கலைக்கழகத்தின் துணைவேந்தராகவும் மற்றும் பொதுநலவாய கற்றலின் கெளரவ உறுப்பினராகவும் என பல்வேறு பதவிகளில் பணிபுரிந்துள்ளார்.  

பேராசிரியர் நாகேசுவர ராவ், திறந்த மற்றும் தொலைதூரக் கற்றலில் இருந்து கலப்புக் கற்றலுக்கு முன்னுதாரண மாற்றத்தைக் கொண்டு வருவதற்குப் பெரிதும் காரணமாக இருந்தார்.
# ஐன்சுடைனியம் புளோரைடு



**ஐன்சுடைனியம் புளோரைடு** (*Einsteinium fluoride*) EsF<sub>3</sub>என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஐன்சுடைனியமும் புளோரினும் சேர்ந்து இந்த இருமச் சேர்மம் உருவாகிறது.  

## தயாரிப்பு
ஐன்சுடைனியம்(III) குளோரைடு கரைசல்கள் புளோரைடு அயனிகளுடன் வினைபுரியும் போது ஐன்சுடைனியம் புளோரைடு வீழ்படிவாக உருவாகிறது. ஐன்சுடைனியம்(III) ஆக்சைடுடன் குளோரின் முப்புளோரைடு (ClF<sub>3</sub>) அல்லது F<sub>2</sub> வாயுவை 1-2 வளிமண்டல அழுத்தம் மற்றும் 300 முதல் 400 பாகை செல்சியசு வெப்பநிலையில் வினைபுரியச் செய்து ஐன்சுடைனியம் புளோரைடு தயாரிப்பது மாற்று தயாரிப்பு செயல்முறையாகும்.  

## இயற்பியல் பண்புகள்
கலிபோர்னியம்(III) புளோரைடு சேர்மத்தில் உள்ளதைப் போல ஐன்சுடைனியம் புளோரைடு அறுகோணப் படிக உருவத்தில் படிகமாகிறது. இங்கு Es<sup>3+</sup> அயனிகள் புளோரின் அயனிகளால் ஈருச்சி முக்கோணப் பட்டகத்தில் 8 மடங்காக ஒருங்கிணைக்கப்பட்டுள்ளன. படிகங்களாக உருவாகும் இச்சேர்மம் நீரில் கரையாது..  

## வேதியியல் பண்புகள்
இலித்தியம் உலோகத்தால் ஐன்சுடைனியம் புளோரைடு ஐன்சுடைனியமாக ஒடுக்கப்படுகிறது:  

::
# பேங்க் நெகாரா கொமுட்டர் நிலையம்


**பேங்க் நெகாரா கொமுட்டர் நிலையம்** (ஆங்கிலம்: *Bank Negara Commuter Station* மலாய்: *Stesen Komuter Bank Negara*); சீனம்: 国家银行) என்பது மலேசியா, கோலாலம்பூர், மாநகரில் அமைந்துள்ள ஒரு கொமுட்டர் தொடருந்து|கொமுட்டர் தொடருந்து நிலையம் ஆகும். கிள்ளான் துறைமுக வழித்தடத்தில் (*Port Klang Line*) அமைந்துள்ள இந்த நிலையம் 1995-ஆம் ஆண்டில் இருந்து செயல்படுகிறது. நவம்பர் 1995-ஆம் ஆண்டில் மின்மயமாக்கப்பட்டது.  

தீபகற்ப மலேசியாவின் மற்றொரு தொடருந்து வழித்தடமான சிரம்பான் வழித்தடத்தை (*Seremban Line*) பயன்படுத்தும் கொமுட்டர் தொடருந்துகளும் இந்த பேங்க் நெகாரா நிலையத்தைப் பயன்படுத்திக் கொள்கின்றன. இந்த நிலையம் கோலாலம்பூர், டத்தோ ஓன் சாலையில் (*Jalan Dato' Onn*) அமைந்துள்ளது.  

## பேங்க் நெகாரா மலேசியா

**பேங்க் நெகாரா மலேசியா** (*Bank Negara Malaysia*) (**BNM**) என்பது மலேசியாவின் நடுவண் வங்கியாகும். 1959-ஆம் ஆண்டு, சனவரி 26-ஆம் நாள் தோற்றுவிக்கப்பட்டது. பணத்தை அச்சடித்தல்; மலேசிய அரசுக்கு நிதி ஆலோசகராகச் சேவை செய்தல்; போன்றவை இதன் முக்கியப் பணிகள் ஆகும்.  

இதன் தலைமையகம் மலேசியாவின் தலைநகரான கோலாலம்பூரில் உள்ளது. இந்த வங்கி மட்டுமே மலேசிய ரிங்கிட்டைப் புழக்கத்தில் வெளியிடுவதற்கு அனுமதிக்கப்பட்ட ஒரே நிறுவனம் ஆகும். இதன் அருகில் தான் பேங்க் நெகாரா கொமுட்டர் நிலையம் உள்ளது.  

## வரலாறு

தொடருந்து மின்மயமாக்கல் பணிகள் தொடங்குவதற்கு முன்பு, தற்போதைய கொமுட்டர் நிலையம் இருக்கும் இடத்தில் இருந்து சுமார் 30 மீட்டர் தொலைவில் ஒரு நிறுத்தம் இருந்தது. எந்த வித வசதிகளும் இல்லாத ஓர் எளிய இடமாக இருந்தது. ஒரு வகையில் அது ஒரு பேருந்து நிறுத்தம் போல் இருந்தது. தொடருந்துகள் இந்தப் பாதையில் RM 1.00 க்கு பயணிகளை ஏற்றிக் கொண்டு 23 கிமீ தூரத்தில் இருந்த சுபாங் ஜெயா நிலையம் வரை பயணித்தன.  

அதன்பின்னர் தொடருந்துகளின் உள்ளே பயணச்சீட்டுகள் விற்கப்பட்டன. பழைய நிறுத்தம் அகற்றப்பட்டு இப்போது மலைப்பகுதியின் ஒரு பகுதியாக உள்ளது. சற்றுத் தொலைவில் புதிய பேங்க் நெகாரா கொமுட்டர் நிலையம் உருவாக்கப்பட்டு உள்ளது.  

### தொடருந்து மின்மயமாக்கல்

1990-ஆம் ஆண்டு மற்றும் 1994-ஆம் ஆண்டுகளுக்கு இடையில் கோலாலம்பூர், சிலாங்கூர் மற்றும் நெகிரி செம்பிலான் மாநிலங்களில் தொடருந்து மின்மயமாக்கல் (*Railway Electrification in Malaysia*) மற்றும் இரட்டைத் தண்டவாளக் கட்டுமானத்தின் போது இந்த நிறுத்தம் மீண்டும் புனரமைப்புச் செய்யப்பட்டது.  

1995-இல் கேடிஎம் கொமுட்டர் சேவை தொடங்கப் பட்டதில் இருந்து, இந்த நிறுத்தத்தில் தொடருந்து அமைப்பு மற்றும் தொடருந்து நிலைய வடிவமைப்பு ஆகிய இரண்டிலும் மாற்றங்கள் செய்யப்படாமல் இருந்தது. 2007-ஆம் ஆண்டின் நடுப்பகுதியில் இந்த நிறுத்தமானது குறிப்பிடத்தக்க அளவிற்கு புனரமைப்பு கண்டது.  

### அடிப்படை வசதிகள்

1995-ஆம் ஆண்டில் இருந்து, கிள்ளான் துறைமுக நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.  

பேங்க் நெகாரா கொமுட்டர் நிலையத்தில் அடிப்படை வசதிகள் சற்றே குறைவு. பயணச்சீட்டு வசதிகளும் (*Ticketing Facilities*) குறைவு. இது ஒரு நிறுத்தமே ஆகும். இரு ஒரு பெரிய நிலையம் அல்ல. இருப்பினும், நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.  

## பேங்க் நெகாரா நிலைய காட்சியகம்
# நவயுக தகவல்நுட்பம்


**நவயுகா தகவல்நுட்பம்** (*Navayuga Infotech*) என்பது இந்தியாவின் ஐதராபாத்தை தலைமையிடமாகக் கொண்ட ஒரு தகவல் தொழில்நுட்ப நிறுவனமாகும். இது நவயுகா குழும நிறுவனங்களின் ஒரு பகுதியாகும். நவயுக தகவல்நுட்பம் 1997ஆம் ஆண்டு ஒரு தனியார் வரையறுக்கப்பட்ட நிறுவனமாக தனது செயல்பாடுகளைத் தொடங்கியது. 1998ஆம் ஆண்டில், மருத்துவ சுகாதார *பி.பி.ஓ.* சேவைகளை வழங்குவதற்காக இந்தியாவில் *டிஜிட்ரான்சு* என்ற புதிய பிரிவையும், தன் வாடிக்கையாளர்களுக்கு தகவல்நுட்ப பணியாளர் சேவைகளை வழங்குவதற்காக அமெரிக்காவில் நவ்டெக் கன்சல்டிங்கையும் துவக்கியது. பின்னர் மத்திய கிழக்கு மற்றும் ஆப்பிரிக்காவிற்கு செயல்பாடுகளை விரிவுபடுத்தியது. நவயுக தகவல்நுட்ப நிறுவன அலுவலகங்கள் அமெரிக்க ஐக்கிய நாடுகள், மத்திய கிழக்கு, தென்னாப்பிரிக்கா, கென்யா மற்றும் நமீபியாவில் உள்ளன. இது செயல்வல்லமை முதிர்ச்சி ஒப்புரு நிலை 5 மற்றும் சீர்தரத்துக்கான அனைத்துல நிறுவன 9001 சான்றளிக்கப்பட்ட நிறுவனமாகும்.  

## முக்கிய ஈடுபாடுகள்
- டிரான்ஸ்நெட் தேசிய துறைமுக முகைமைக்கு தென்னாப்பிரிக்கா முழுவதும் உள்ள அனைத்து துறைமுகங்களுக்கும் ஒருங்கிணைந்த துறைமுக மேலாண்மை அமைப்பினைச் செயல்படுத்துதல்
- இந்திய விமான நிலைய ஆணையத்திற்காக 96 விமான நிலையங்களில் விமான நிலைய மேலாண்மை அமைப்பினைச் செயல்படுத்தல்
- இட்டாநகர் நகராட்சிக்கு மின்-நகராட்சி அமைப்பை செயல்படுத்துதல்
# நவயுக குழுமம்



**நவயுகா குழுமம்** (*Navayuga Group*) என்பது ஐதராபாத்தை தலைமையிடமாகக் கொண்ட ஒரு இந்தியப் பன்னாட்டு நிறுவனமாகும். இதில் சாலைகள், பாலங்கள், மெற்றோ ரயில், கடல்சார் பணிகள், தகவல் தொழில்நுட்ப நிறுவனங்கள், துறைமுகங்கள், மின் திட்டங்கள் மற்றும் எஃகு அலகுகளில் பொது உள்கட்டமைப்பு ஆகியவை அடங்கும். இது 1986ஆம் ஆண்டு சி. விஸ்வேஸ்வர ராவ் அவர்களால் நிறுவப்பட்டது.  

## வரலாறு
நவயுகா குழுமம் 1986ஆம் ஆண்டு தனியார் வரையறுக்கப்பட்ட நிறுவனமாக தனது செயல்பாடுகளைத் தொடங்கியது.  

## குழு நிறுவனங்கள்

- நவயுகா பொறியியல் நிறுவனம்
- நவயுகா ஏவியேஷன் தனியார் நிறுவனம்
- நவயுக தகவல்நுட்பம்
- நவயுக சக்தி
- நவயுக எஃகு
- *நவயுக ரீல்*
- நவயுக இடம்சார் தொழில்நுட்பம்
# மார்ட்டின் போயோவால்டு

**மார்ட்டின் போயோவால்டு (Martin Bojowald)** (பிறப்பு: பிப்ரவரி 18,1973) ஒரு ஜெர்மன் இயற்பியலாளர் ஆவார் , அவர் இப்போது பென் மாநில இயற்பியல் துறையின் பீடத்தில் பணிபுரிகிறார் , அங்கு அவர் ஈர்ப்பு மற்றும் அண்டவியல் நிறுவனத்தில் உறுப்பினராக உள்ளார். பென் மாநிலத்தில் சேருவதற்கு முன்பு அவர் ஜெர்மனியில் உள்ள மாக்ஸ் பிளாங்க் இன்ஸ்டிடியூட் ஃபார் கிராவிடேஷனல் இயற்பியலில் பல ஆண்டுகள் கழித்தார். அவர் வளைய குவாண்டம் ஈர்ப்பு மற்றும் இயற்பியல் அண்டவியல் ஆகியவற்றில் பணியாற்றுகிறார் , மேலும் வளைய குவான்டம் அண்டவியல் துணைத் துறையை நிறுவிய பெருமைக்குரியவர்.  

## பதவிகள்

- தற்போது இயற்பியல் பேராசிரியர் பென்சில்வேனியா மாநில பல்கலைக்கழகம் ஈர்ப்பு, அண்டத்திற்கான நிறுவனம்
- ஜனவரி 2006 - ஜூன் 2009: பென்சில்வேனியா மாநில பல்கலைக்கழகத்தின் ஈர்ப்பு, அண்டத்திற்கான உதவி பேராசிரியர்
- செப்டம்பர் 2003 - டிசம்பர் 2005:9 - - - - இளம் அறிவியல் பணியாளர், ஆல்பர்ட் - ஐன்சுட்டைன் நிறுவனம்
- செப்டம்பர் 2000 - ஆகஸ்ட் 2003:4 - பிந்தைய முனைவர் அறிஞர், ஈர்ப்பு இயற்பியல், வடிவியல் மையம், பென்சில்வேனியா மாநில பல்கலைக்கழகம்

## கல்வி

- ஜூன் 2000:3000 ஜெர்மனியில் RWTH ஆச்சென், செருமனி. முனைவர் பட்டம் (சிறப்பு மேற்பார்வையாளர், பேராசிரியர். ஆன்சு ஏ. காசுடிரப்
- ஜூலை 1998 - ஆகஸ்ட் 2000: டி. எஃப். ஜி - பட்டதாரி கல்லூரியின் ஆய்வுறுப்பினர், " உயர் ஆற்றல்களில் வல்விசை, மின் மெல்விசை ஊடாட்டங்கள் "
- ஜூன் 1998:109 ஆர். டபிள்யூ. டி. எச் ஆச்சென் பட்டம் (சிறப்பு மேற்பார்வையாளர்ஃ பேராசிரியர். முனைவர் ஆன்சு ஏ. காசுடிரப்
- ஏப்ரல் 1995 - ஜூன் 1998: ஆய்வுறுப்பினர், செருமனி தகைமை அறக்கட்டளை
- அக்டோபர் 1993 - ஜூன் 2000:RWTH ஆச்சென்

## விருதுகளும் பரிசுகளும்

- இயற்பியல் அறிவியலில் ஆசிரிய அறிஞர் பதக்கம் 2011 பென் மாநில பல்கலைக்கழகம்
- கற்பித்தல் விருது 2009 பென் மாநில இயற்பியல் மாணவர் கழகம்
- NSF தொழில் விருது 2008: " அண்டவியலில் பயனுள்ள விளக்கங்கள் "
- பன்னாட்டுப் பொது சார்பியல், ஈர்ப்புக் கழகத்தின் 2007 ஆம் ஆண்டு சாந்தோபோலோசு பரிசு
- ஜனவரி 2005 இல் நேச்சர் இதழில் வெளியிட உருவப்படம் தேர்ந்தெடுக்கப்பட்டது
- முதல் விருது ஈர்ப்பு ஆராய்ச்சி அறக்கட்டளைக் கட்டுரை போட்டி, 2003
# 2,3- இருமெத்தில்-1-பியூட்டீன்



**2,3- இருமெத்தில்-1-பியூட்டீன்** (*2,3-Dimethyl-1-butene*) என்பது CH<sub>2</sub>=C(CH<sub>3</sub>)CH(CH<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இருமெத்தில்பியூட்டீனின் மற்ற சமபகுதியங்களைப் போலவே, இதுவும் நிறமற்ற நீர்மமாகும். 2,3-இருமெத்தில்-2-பியூட்டீனுடன் சேர்ந்து, புரோப்பைலீனின் இருபடியாதல் வினை மூலம் இதை உருவாக்க முடியும். டோனலைடு என்ற வணிக ரீதியிலான நறுமணப் பொருள் தயாரிப்பதற்கான முன்னோடிச் சேர்மமாக 2,3- இருமெத்தில்-1-பியூட்டீன் பயன்படுகிறது.
# செச்சு சூப்சா


**செச்சு சூப்சா** (*Sechü-Zubza*) வடகிழக்கு இந்தியாவின் நாகாலாந்து மாநிலத்தின் கோகிமா மாவட்டத்தில் உள்ள சிற்றூர் ஆகும். நாகாலாந்து தலைநகரான கோகிமா நகரத்திற்கு மேற்கே 17 கிலோ மீட்டர் தொலைவில் செச்சு-சூப்சா சிற்றூர் அமைந்துள்ளது. 2011ல் செச்சு-சூப்சா சிற்றூரின் மக்கள் தொகை 4,460 ஆகும்.  

## புதிய இருப்புப் பாதை திட்டம்
நாகாலாந்தின் திமாப்பூர் - செச்சு சூப்சா மற்றும் மணிப்பூர் தலைநகரம் இம்பால் நகரத்தை இணைக்கும் 140 கிலோ மீட்டர் நீளம் கொண்ட புதிய இருப்புப் பாதை திட்டத்திற்கு ரூபாய் 20.61 கோடி ஒதுக்கி இந்திய இரயில்வே வாரியம் சூலை 2023ல் ஒப்புதல் வழங்கியுள்ளது.
# மைசூர் காகித ஆலை


## மூடல்
மைசூர் காகித ஆலை நிறுவனம் 2016 ஆம் ஆண்டில் தன் செயல்பாட்டை நிறுத்திக் கொண்டது. அரசாங்கம் இந்நிறுவனத்தை தனியார்மயமாக்க விரும்புகிறது, அதே நேரத்தில் தொழிலாளர்கள் அரசாங்கம் அதை புதுப்பிக்க வேண்டும் என்று கருதுகின்றனர். சில தொழிலாளர்கள் விருப்ப ஓய்வு திட்டத்தைத் தேர்ந்தெடுத்தனர். நிறுவனம் பொருட்களை அகற்றுவதற்கான ஏலங்களை வெளியிட்டுள்ளது  

## மேலும் பார்க்கவும்
- சிமோகா
# அனில் அந்தோணி

**அனில் அந்தோனி**, இந்தியாவின் கேரள மாநில இந்திய தேசிய காங்கிரசு கட்சியின் தலைவரான ஏ. கே. ஆண்டனியின் மகனும், கேரள பிரதேச அகில இந்திய காங்கிரஸ் கட்சியின் ஊடகக் குழுவின் ஒருங்கிணைப்பாளராகவும் இருந்தவர். இந்தியப் பிரதமர் நரேந்திர மோதி குறித்த சர்ச்சைக்குரிய பிபிசி ஆவணப்படம் பற்றிய தனது கருத்துக்களை டுவிட்டரில் பதிவு செய்த பிறகு காங்கிரஸ் கட்சியிலிருந்து சனவரி 2023ல் விலகினார். 6 ஏப்ரல் 2023 அன்று தலைநகர் தில்லியில் மத்திய அமைச்சர்கள் பியூஷ் கோயல் மற்றும் வி. முரளிதரன் முன்னிலையில் அனில் அந்தோனி இன்று பாரதிய ஜனதா கட்சியில் இணைந்தார்.  
## கல்வி & பணி
அனில் அந்தோணி 2007ல் திருவனந்தபுரம் பொறியியல் கல்லூரியில் தொழிலக பொறியலில் இளநிலை பட்டப்படிப்பை முடித்தார். பின்னர் கலிபோர்னியாவில் உள்ள இசுட்டான்போர்டு பல்கலைக்கழகத்தில் அறிவியல் மற்றும் பொறியல் மேலாண்மைப் படிப்பில் பட்டமேற்படிப்பை முடித்தார்.  

அனில் அந்தோணி சிஸ்கோ, டார்க், காஸ்பர் லேப்ஸ் உள்ளிட்ட பல்வேறு பன்னாட்டு நிறுவனங்களில் பணிபுரிந்துள்ளார். கோவிட்19க்கு எதிரான இந்தியாவின் போராட்டத்திற்கு உதவக்கூடிய புதுமையான தொழில்நுட்ப தீர்வுகள் மற்றும் சிறந்த நடைமுறைகளை அடையாளம் காணவும், மேம்படுத்தவும், வரிசைப்படுத்தவும், இணைந்து செயல்படும் கண்டுபிடிப்பாளர்கள், நாடாளுமன்ற உறுப்பினர்கள் மற்றும் சுகாதார கொள்கை வகுப்பாளர்களின் செயல் குழுவை நிறுவினார்.  
## தேசியச் செய்தித் தொடர்பாளராக
பாரதிய ஜனதா கட்சியின் தேசிய செய்தித் தொடர்பாளராக, அனில் ஆன்டனியை தேசியத் தலைவர் ஜே. பி. நட்டாவால் 29 ஆகஸ்டு 2023 அன்று நியமிக்ப்பட்டார்.
# கலாமண்டலம் லீலாம்மா


**கலாமண்டலம் லீலாம்மா** (Kalamandalam Leelamma) இந்தியாவின் கேரளாவைச் சேர்ந்த ஒரு முன்னணி மோகினியாட்ட நடனக் கலைஞர் ஆவார்.  

மோகினியாட்டத்திற்கான இவரது பங்களிப்பிற்காக சங்கீத நாடக அகாடமி விருது வழங்கப்பட்டது.  

1952 ஆம் ஆண்டில் கோட்டயத்தில் உள்ள மட்டக்கரையில் பிறந்த இவர், கலாமண்டலத்தில் நடனம் பயின்றார். பின்னர், அதே நிறுவனத்தில் ஆசிரியரானார். மோகினியாட்டம், பரதநாட்டியம், குச்சிப்புடி போன்றவற்றில் தீவிர ஈடுபாடு கொண்டிருந்த லீலாம்மா கலாமண்டலம் சத்யபாமா, கலாமண்டலம் சந்திரிகா ஆகியோரிடம் பயிற்சி பெற்றார். இந்திய அரசின் கலாச்சாரத் துறையின் மூத்த உறுப்பினராகவும் இருந்தார். பல தேசிய மற்றும் பன்னாட்டு நடனவிழாக்களில் கேரளாவைப் பிரதிநிதித்துவப்படுத்தினார். அடூர் கோபாலகிருட்டிணன் இயக்கிய ஓர் ஆவணப்படத்திலும் லீலாம்மா நடித்தார். 2017 ஆம் ஆண்டு சூன் மாதம் 15 ஆம் நாள் திருச்சூர் அத்தானியில் உள்ள அவரது இல்லத்தில் தன்னுடைய 65 ஆவது வயதில் காலமானார்.  

## தனிப்பட்ட வாழ்க்கை
இவருக்கு கணவர் மதுசூதனன் என்பவரை திருமணம் செய்து கொண்ட இவருக்கு கிருட்டிணபிரசாத்து, கிருட்டிணப்பிரியா என்ற இரண்டு குழந்தைகள் உள்ளனர்.
# தாரிகா (அசுரர்)

தாரிகா கோலம்]]  
**தாரிகா** (Darika) என்பது முடியெட்டு என்ற கேரளாவைச் சேர்ந்த பாரம்பரிய சடங்கு நாடகத்தின் ஒரு பாத்திரம் ஆகும். பகவதி அல்லது பத்ரகாளி வழிபாட்டிற்கான சடங்கு நடனம், பொதுவாக கேரளாவின் காளி கோவில்களில் மட்டுமே நிகழ்த்தப்படுகிறது. இந்தக் கதை தாரிகா வதம் அல்லது தாரிகா கொலை என்றும் அழைக்கப்படுகிறது.  

இக்கதையில், பிரம்மா, கொடூரமான அசுரர்களான தாரிகா மற்றும் தனவேந்திரன் ஆகிய இருவருக்கும் எந்த ஒரு ஆணின் கையிலும் மரணம் ஏற்படாதவாறு பாதுகாப்பு அளித்தார். ஆனால் இவர்களை ஒரு பெண்ணால் கொன்றுவிடமுடியும் என்ற சாபம் இருந்தது. இருவரும் சக்திவாய்ந்தவர்களாகி, தெய்வங்களுக்கும் தெய்வீக மனிதர்களுக்கும் அச்சுறுத்தலாக மாறினர். தேவர்கள் அவர்களைத் தோற்கடிக்க பல முயற்சிகளுக்குப் பிறகு, சிவபெருமான் நாரதர் அளித்த வடிவமைப்பைப் பின்பற்றி பத்ரகாளியை உருவாக்கினார். அனைத்து தேவர்களும் தங்கள் சிறப்பு ஆயுதங்களை தானமாக அளித்தனர், பத்ரகாளி கடுமையான போருக்குப் பிறகு அசுரர்களை அழிப்பதில் வெற்றி பெற்றார்.  

சமீபத்தில் இக்கதையுடன் தொடர்புடைய "பள்ளிவாலு பத்ரவடகம்.." என்ற பாடல் பிரபலமானது.
# இரிச்சர்ட் பாட்டியே

<span></span>  
**இரிச்சர்டு பாட்டியே** (பிறப்புஃ அக்டோபர் 19,1969) ஒரு அண்டவியல் கோட்பாட்டு இயற்பியலாளரும் முன்னாள் முதல் தர கிரிக்கெட் வீரரும் ஆவார். அவர் தற்போது மான்செசுட்.டர் பல்கலைக்கழகத்தில் அண்டவியல் பேராசிரியராக உள்ளார். 2015 முதல் யோதிரெல் வங்கி வானியற்பியல் மையத்தில் இணை இயக்குநராக (அறிவியல்) இருந்து வருகிறார்.  

## கல்வியும் தொழிலும்
பாட்டியே 19 அக்டோபர் 1969 அன்று அடர்சுபீல்டு யார்க்சயரில் பிறந்தார். அவரது இளங்கலை பட்டம் கேம்பிரிட்ஜ் டிரினிட்டி கல்லூரியில் கணிதத்தில் பெறப்பட்டது , அங்கு அவர் 1991 இல் முதல் வகுப்பு தகைமை இளங்கலை கலை பட்டமும் 1992 இல் கணிதத்தில் உயர் ஆய்வு சான்றிதழும் பெற்றார். பின்னர் பால் செலார்டு மேற்பார்வையில் பயன்பாட்டுக் கணிதம், கோட்பாட்டு இயற்பியல் துறையில் முனைவர் பட்டம் பெற்றார். 1995 ஆம் ஆண்டில் " சரக் கதிர்வீச்சு ஊடாட்டங்களும் மற்றும் கட்டுப்பாடுகளும் " குறித்த தனது ஆய்வறிக்கையை தருவதற்கு முன்பு 1994 ஆம் ஆண்டில் முதுகலை பட்டம் பெற்றார். கேம்பிரிட்ஜில் இருந்தபோது , 1995 ஆம் ஆண்டில் கேம்பிரிட்ஜ் பல்கலைக்கழக துடுப்பாட்டக் குழுவிற்காக எட்டு முதல் தர போட்டிகளில் விளையாடினார் , 32.58 சராசரியாக 391 ரன்கள் எடுத்தார்.  

தனது முனைவர் பட்டத்தின் முடிவில் இவர் 1995 இல் டிரினிட்டி கல்லூரியில் ஒரு ஆராய்ச்சி உதவித்தொகைக்கு தேர்ந்தெடுக்கப்பட்டார் , மேலும் இவர் ஒரு PPARC முதுமுனைவர் உதவித்தொகையையும் பெற்றார். இம்பீரியல் கல்லூரியில் 2 ஆண்டுகள் முதுகலை பட்டமும் , அதைத் தொடர்ந்து 4 ஆண்டுகள் DAMTP இல் முதுமுனைவர் பட்டமும் பெற்றார். 1999 ஆம் ஆண்டில் PPARC உயர் ஆராய்ச்சி உதவித்தொகையைப் பெற்றார். செப்டம்பர் 2001 இல் அவர் மான்செஸ்டர் இயற்பியல், வானியல் பல்கலைக்கழகத்தில் விரிவுரையாளராகச் சென்றார் , அங்கு அவர் யோதிரெல் வங்கி ஆய்வகத்தில் 2007 இல் ஆலன் தூரிங்கு கட்டிடத்திற்குச் செல்லும் வரை இருந்தார். 2005 ஆம் ஆண்டில் மூத்த விரிவுரையாளராகவும் , 2008 ஆம் ஆண்டில் ஒரு உயர் விரிவுரையாளராககவும் , 2012 ஆம் ஆண்டில் அண்டவியல் பேராசிரியராகவும் ஆனார்.  

## ஆராய்ச்சி
அவரது ஆராய்ச்சி இருண்ட பொருளின் தோற்றம், அண்ட உப்புதல், துகள் இயற்பியல், சரக் கோட்பாடு இவற்றின் இணைப்புகள் ஆகியவற்றில் கவனம் செலுத்துகிறது , இது அண்ட நுண்ணலைப் பின்னணி, புடவிப் பேரியல் கட்டமைப்பை நோக்குவதன் மூலம். அவர் இடத்தியல் குறைபாடுகள் மற்றும் சாலிட்டான்கள் குறித்தும் பணியாற்றுகிறார். அவர் மீச்சிறு அணி, பிளாங்க் ஒத்துழைப்புகளில் உறுப்பினராக இருந்தார்.
# பரஸ்பர சட்ட உதவி ஒப்பந்தம்

**பரஸ்பர சட்ட உதவி ஒப்பந்தம்** (*Mutual legal assistance treaty*) (சுருக்கமாக:MLAT) என்பது இரண்டு அல்லது அதற்கு மேற்பட்ட நாடுகளுக்கு இடையே பொது அல்லது குற்றவியல் சட்டங்களைச் செயல்படுத்தும் முயற்சியில் தகவல்களைச் சேகரித்தல் மற்றும் பரிமாற்றம் செய்வதற்கான ஒரு ஒப்பந்தமாகும். ஒரு பரஸ்பர சட்ட உதவி கோரிக்கை பொதுவாக ஒரு குற்றவியல் வழக்கில் தொடர்புடைய சந்தேக நபர் வெளிநாட்டில் வசிக்கும் போது, அவரை தடுப்புக் காவலில் எடுத்து முறையாக விசாரிக்க பயன்படுத்தப்படுகிறது.  

## சுருக்கம்
பரஸ்பர சட்ட உதவி ஒப்பதத்தால், நாடுகளுக்கிடையே குற்றவியல் விசாரணைகள் மற்றும் குற்ற வழக்குகளுக்கு ஆதாரங்களைக் கோருவதற்கும், பெறுவதற்கும் வழிமுறைகளை உருவாக்கியுள்ளது. சாட்சி அறிக்கைகள் அல்லது ஆவணங்களின் சேவை போன்ற சான்றுகள் அல்லது பிற வகையான சட்ட உதவிகள், ஒரு வெளிநாட்டு இறையாண்மையிடமிருந்து தேவைப்படும்போது, நாடுகள் அந்தந்த காவல்துறை முகமைகள் மூலம் முறைசாரா முறையில் ஒத்துழைக்க முயற்சி செய்யலாம் அல்லது அதற்கு மாற்றாக, பொதுவான கோரிக்கைகள் என குறிப்பிடப்படுவதை நாடலாம். நாடுகள் பரஸ்பர சட்ட உதவி கோரிக்கைகளை நேரடியாக ஒவ்வொருவருக்குள்ளும் நியமிக்கப்பட்ட மத்திய காவல் முகமையிடம் ஒப்படைப்பது மிகவும் பொதுவானது. இருதரப்பு மற்றும் பலதரப்பு ஒப்பந்தங்கள் மூலம் நாடுகளுக்கு பரஸ்பர சட்ட உதவி வழங்குவதைக் கட்டாயப்படுத்துகிறது.  

இந்த ஒப்பந்தம் மூலம் குற்ற வழக்கில் உள்ள நபர்கள், இடங்கள் மற்றும் பொருட்களை ஆய்வு செய்தல் மற்றும் அடையாளம் காண்பது, குற்றச் செயல்பாட்டின் கருவிகளை அசையாமைக்கு உதவுதல் போன்ற நடவடிக்கைகளும் அடங்கும்.  

அரசியல் அல்லது பாதுகாப்பு காரணங்களுக்காக அல்லது இரு நாடுகளிலும் சமமான தண்டனைக்குரிய குற்றவியல் சட்டம் இல்லையெனில், உதவியை இரு நாடுகளும் (ஒப்பந்த விவரங்களின்படி) மறுக்கலாம். சில ஒப்பந்தங்கள் மற்ற நாடுகளில் உள்ள குடிமக்களுக்கான சட்ட உதவியை ஊக்குவிக்கலாம்.  

இரு நாடுகளிலும் உள்ள சட்ட அமலாக்கத்தினரிடையே கூட்டு விசாரணைகள், அவசரகால வெளிப்படுத்தல் கோரிக்கைகள், கடிதங்கள் போன்றவற்றின் மூலம், ஒப்பந்தம் இல்லாவிட்டாலும் கூட, பல நாடுகள் தங்கள் நீதி அமைச்சகங்கள் மூலம் மற்ற நாடுகளுக்கு பரஸ்பர சட்ட உதவிகளை வழங்க முடியும்.  

## இந்தியாவில்
இந்தியா 39 நாடுகளுடன் பரஸ்பர சட்ட உதவி ஒப்பந்தத்தில் கையெழுத்து இட்டுள்ளது.இந்தியாவைப் பொறுத்த வரை உள்துறை அமைச்சகத்தின் கீழ் செயல்படும் நடுவண் புலனாய்வுச் செயலகம் பரஸ்பர சட்ட உதவி ஒப்பந்ததிற்கான முகமையாக செயல்படுகிறது.  

## இதனையும் காண்க
- தப்பியோடிய பொருளாதாரக் குற்றவாளிகள் சட்டம்
# மோடுரி சத்யநாராயண்



**மோட்டூரி சத்தியநாராயணன்** (*Moturi Satyanarayana*) (2 பிப்ரவரி 1902 – 6 மார்ச் 1995) இந்திய இயக்க வீரரும், இந்திய அரசியலமைப்பு நிர்ணய மன்றத்தின் உறுப்பினரும், 1966 முடிய மாநிலங்களவையின் நியமன உறுப்பினரும் ஆவார்.இவர் இந்திய அரசியலமைப்புச் சட்டத்தில் இந்தி மொழியை இந்தியாவின் அலுவல் மொழியாக ஆக்க பாடுபட்டவர். இவர் தமது பிற்கால வாழ்க்கையை தென்னிந்தியாவில் இந்தி மொழியைப் பரப்ப பாடுபட்டார்.  
## பெற்ற விருதுகள்
இவரது சேவையப் பாராட்டி இந்திய அரசு 1954ஆம் ஆண்டில் பத்மசிறீ விருது மற்றும் 1962ஆம் ஆண்டில் பத்மபூசண் விருது வழங்கிப் பாராட்டியது.  

## மரபுரிமைப் பேறுகள்
இந்தியக் கல்வி அமைச்சகத்தின் சார்பில் இந்திய இலக்கியத்திற்கு இவரது பெயரில் ஆண்டுதோறும் மோடுரி சத்யநாராயணன் விருது வழங்கப்படுகிறது.
# ஆனந்த் எக்டே ஆசிசரா


**ஆனந்த் எக்டே ஆசிசரா** (*Ananth Hegde Ashisara*) இந்தியாவின் கர்நாடகா மாநிலம் உத்தர கன்னடா மாவட்டத்தைச் சேர்ந்த சுற்றுச்சூழல் ஆர்வலர் ஆவார். கர்நாடக அரசாங்க அமைப்பான கர்நாடக பல்லுயிர் வாரியத்தின் தலைவராகவும் உள்ளார்.  

## மேற்கு தொடர்ச்சி மலை பாதுகாப்பு இயக்கம்
எக்டே ஆசிசரா முன்னதாக மேற்குத் தொடர்ச்சிப் பணிக்குழுவின் தலைவராகவும் இருந்தார். குறிப்பாக உலகப் பாரம்பரிய தளமாகக் கருதப்படும் மேற்கு தொடர்ச்சி மலைகளின் சுற்றுச்சூழலைப் பாதுகாப்பதில் இவர் ஈடுபட்டுள்ளார். சுற்றுச்சூழலைப் பாதுகாப்பதற்காக அர்ப்பணிக்கப்பட்ட மேற்குத் தொடர்ச்சி மலையின் கிழக்கு, மேற்குச் சரிவுகளை உள்ளடக்கிய பகுதியான மலைநாட்டைச் சேர்ந்த மக்கள் குழுவான விருக்சு ரக்சா அந்தோலன் என்ற குழுவின் ஒருங்கிணைப்பாளராகவும் உள்ளார். கர்நாடகாவின் சிமோகா மாவட்டத்தில் அமைந்துள்ள மேற்குத் தொடர்ச்சி மலையின் அம்பரகுடா மலைத்தொடர் மற்றும் அதைச் சுற்றியும் மேற்கொள்ளப்படும் சுரங்க நடவடிக்கைகளுக்கு எதிரான மக்கள் இயக்கத்தில் இவர் ஈடுபட்டுள்ளார்.  

400 ஆண்டுகள் பழமையான பெங்களுரு ஆலமரம், 600 ஆண்டுகள் பழமையான பீசப்பூர் தாலுக்காவிலுள்ள பொந்தன்புளிய மரம், உத்தர கன்னடம் மாவட்டத்தைச் சேர்ந்த பனவாசி நகரிலுள்ள சீன ஆலமரம் உள்ளிட்ட கர்நாடகாவின் 10 பழமையான மரங்களுக்கு மரவியல் பாரம்பரியக் குறிச்சொல்லைப் பெற இவர் முயற்சிகளை மேற்கொண்டுள்ளார். சப்பான் நாட்டில் 2010 ஆம் ஆண்டில் ஏற்பட்ட சுனாமியில் அணுசக்தி திட்டங்களால் ஏற்பட்ட சேதத்தை அடுத்து அணுசக்தியின் பாதுகாப்பு குறித்தும் இவர் கவலை தெரிவித்து வருகிறார்.
# நீண்ட வால் மின்சிட்டு



**நீண்ட வால் மின்சிட்டு** (*Long-tailed minivet*)(*பெரிகுரோகாக்டசு ஈதோலாகசு*) என்பது *கேம்பிபாஜிடே* குடும்பத்தில் உள்ள பறவை சிற்றினமாகும். இது ஆப்கானித்தான், வங்களாதேசம், பூட்டான், சீனா, இந்தியா, லாவோஸ், மியான்மர், நேபாளம், பாக்கித்தான், தாய்லாந்து மற்றும் வியட்நாம் ஆகிய நாடுகளில் தென் மற்றும் தென்கிழக்கு ஆசியாவில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

## படம்
# சுவின்கோ மின்சிட்டு


**சுவைன்கோ மின்சிட்டு** (*Swinhoe's minivet*) அல்லது **பழுப்பு முதுகு மின்சிட்டு** (***பெரிக்ரோகோடசு கான்டோனென்சிசு***) என்பது காம்பேபாகிடே குடும்பத்தில் உள்ள பறவை சிற்றினம் ஆகும். இந்த சிற்றினம் முதன்முதலில் 1861-ல் இராபர்ட் சுவின்கோவால் விவரிக்கப்பட்டது.  

இது சீனாவில் இனப்பெருக்கம் செய்கிறது. தென்கிழக்காசியாவின் முதன்மை நிலப்பரப்பில் குளிர்காலத்தினைக் கழிக்கின்றது. மிதமான காடுகள், மிதவெப்ப மண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக்காடு ஆகியவை இதன் இயற்கை வாழ்விடங்களாகும் .
# டேவிடு வான்டீசு

**டேவிடு வாண்டீசு** போர்ட்சுமவுத் பல்கலைக்கழகத்தில் அண்டவியல், ஈர்ப்பு நிறுவனத்தில் அண்டவியல் பேராசிரியராக உள்ளார்.  

இவர் முனைவர் சாலனர் இலக்கணப் பள்ளி , அமர்சாம், கேம்பிரிட்ஜ் கோன்வில், கையஸ் கல்லூரியில் கல்வி பயின்றார் , அங்கு அவர் இயற்கை அறிவியல் (இயற்பியலும் கணிதமும்) படித்தார். 1994 ஆம் ஆண்டில் சசெக்சு பல்கலைக்கழகத்தில் வானியல் மையத்தில் ஜான் டி. பாரோ மேற்பார்வையில் முனைவர் பட்டம் பெற்றார்.  

தொடக்கநிலைப் புடவி இயற்பியல், அண்ட கட்டமைப்பின் தோற்றம் குறித்தும் அண்டவியல் குறித்தும்ராளமான ஆராய்ச்சிக் கட்டுரைகளை வாண்டீசு வெளியிட்டுள்ளார். வாண்டீசு ஆராய்ச்சியில் காலவெளி தொடர்மத்தின் அடர்த்தியில்ய்ம் அளவீட்டிலும் உள்ள முற்பாழின் அலைவுகளை பற்றிய ஆய்வு அடங்கும். 2001 ஆம் ஆண்டில் டேவிட் எச். இலைத்துடன் இணைந்து அண்ட கட்டமைப்பின் தோற்றத்திற்கான வளைவுப் படிமத்தை இவர் முன்மொழிந்தார்.
# மோனோசோடியம் டார்ட்டரேட்டு



**மோனோசோடியம் டார்ட்டரேட்டு** (Monosodium tartrate) டார்ட்டாரிக் அமிலத்தின் சோடியம் அமில உப்பாகும். சோடியம் பைடார்ட்டரேட்டு என்ற பெயராலும் இது அழைக்கப்படுகிறது. ஓர் உணவு கூட்டு சேர்க்கைப் பொருளாக இது அமிலத்தன்மை சீராக்கியாக பயன்படுத்தப்படுகிறது மற்றும் ஐரோப்பிய ஒன்றிய எண் ஐ 335 என்ற எண்ணால் அடையாளப்படுத்தப்படுகிறது. ஒரு பகுப்பாய்வு வினையாக்கியாக இது அம்மோனியம் நேர்மின் அயனி சோதனையில் வெள்ளை நிற வீழ்படிவாக உருவாகி பயன்படுகிறது.
# டேவிட் எச். இலைத்

பேராசிரியர் **டேவிட் இலைத் David Lyth**(ஜூன் 21,1940) இலங்காசுட்டர் பல்கலைக்கழகத்தில் துகள் அண்டவியல் ஆராய்ச்சியாளர் ஆவார். தொடக்கப் புடவி அண்டவியல் மற்றும் அண்டவியல் உப்புதல் குறித்த 165 க்கும் மேற்பட்ட கட்டுரைகளையும் இரண்டு புத்தகங்களையும் அவர் வெளியிட்டுள்ளார்.  

## ஆராய்ச்சி
*உப்புதல் படிமக்* கட்டமைப்புத் துறையில் அவர் செய்த பணிக்காகவும் , *உப்புதல் படிமங்களின்* *நோக்கீட்டு* விளைவுகளுக்காகவும் அவர் குறிப்பிடப்படுகிறார். 1997 ஆம் ஆண்டில் அவர் இலைத் பிணைப்பைக் கண்டுபிடித்தார் , இது சி. எம். பி. யில் உள்ள சிற்றலைவுகளின் டென்சர் - அளவுகோல் விகிதத்தை உப்புதலின்போது உப்புதற்புலத்தின் மாறுபாட்டுடன் உறவுபடுத்துகிறது. 2001 ஆம் ஆண்டில் போர்ட்சுமவுத் பல்கலைக்கழகத்தின் டேவிட் வாண்டுசுவுடன் இணைந்து கர்வாட்டடன் காட்சியை அவர் முன்மொழிந்தார்.  
அவருக்கு 2012 ஆம் ஆண்டில் ப்ரெடுடஆயில் பதக்கமும் பரிசும் வழங்கப்பட்டது.  

## புத்தகங்கள்

- அண்டவியல் உப்புதல்,பேரியல் கட்டமைமைப்பு (2000) ஆந்திரூ இலிடில் ISBN உடன்
- முதற்கட்ட அடர்த்தி சிற்றலைவு (2009) - ஆந்திரூ இலிடில் ISBN
- இயற்பியலாளர்களுக்கான அண்டவியல் (2016)
- புடவியின் வரலாறு (2016)
# பீட்டர் கார்னாவிச்

| <div>பீட்டர் மார்க்கசு கார்னாவிச்</div>

ஐக்கிய அமெரிக்கா |
| --- |
| **அறிவியல் தொழில்** |
பீட்டர் எம். கார்னாவிச் நோட்ரே டேம் பல்கலைக்கழகத்தில் இயற்பியல் துறையின் தற்போதைய தலைவராக உள்ளார். கார்னாவிச் 2000 ஆம் ஆண்டில் நோட்ரே டேம் நிறுவனத்தில் உதவி பேராசிரியராக சேர்ந்தார் , மேலும் 2003 ஆம் ஆண்டில் இணை பேராசிரியராக பதவி உயர்வு பெற்றார். 2008 ஆம் ஆண்டில் அவர் முழு பேராசிரியர் பதவியைப் பெற்றார். அவரது முதன்மை ஆராய்ச்சிப் பகுதி மீவிண்மீன் வெடிப்புகளும் அவற்றின் பன்முகத்தன்மை பற்றிய ஆய்வு ஆகும்.  

## இளமை, கல்வி
கார்னாவிச் 1980 இல் மேரிலாந்து பல்கலைக்கழகத்தில் வானியலில் இளங்கலை அறிவியல் பட்டம் பெற்றார் , 1983 இல் மாசாச்சூசெட்சு தொழில்நுட்பக் கழகத்தில் (எம்ஐடி) இயற்பியலில் முதுகலைப் பட்டம் பெற்றார் , 1991 இல் வாஷிங்டன் பல்கலைக்கழகத்தில் வானியல் துறையில் முனைவர் பட்டம் பெற்றார்.  

## ஆராய்ச்சி, தொழில்
அவர் 900 க்கும் மேற்பட்ட ஆவணங்களில் இணை ஆசிரியராக இருந்து வருகிறார் - 200 க்கும் மேற்பட்ட ஆவணங்களின் முதல் எழுத்தாளர் மற்றும் 69 உயர்சுட்டுகள் கொண்டவர்.  

எம்ஐடியில் தனது காலத்திற்குப் பிறகு , அவர் 1983 முதல் 1985 வரை விண்வெளி தொலைநோக்கி அறிவியல் நிறுவனத்தில் ஆராய்ச்சி உதவியாளராகப் பணியாற்றினார். 1992 முதல் 1995 வரை டொமினியன் வானியற்பியல் ஆய்வகத்தில் முதுமுனைவர் பட்டத்தை முடித்தார். கார்னாவிச் 1995 முதல் 1999 வரை ஆர்வர்டு, சுமித்சோனிய வானியற்பியல் மையத்தில் ஆய்வுறுப்பினராக இருந்தார். ஆர்வர்டில் அண்ட விரிவாக்கத்தின் முடுக்கத்தைக் கண்டுபிடித்த ஹை - இசட் மீவிண்மீன் வெடிப்புத் தேடல் குழுவில் முக்கிய உறுப்பினராக இருந்தார். அந்த கண்டுபிடிப்புக்கு 2011 ஆம் ஆண்டு இயற்பியலுக்கான நோபல் பரிசும் , அண்டவியல் (2007) இல் குரூபர் பரிசும் , அடிப்படை இயற்பியலுக்கு (2015) திருப்புமுனைப் பரிசும் வழங்கப்பட்டது.
# ஆர்பியூ பெர்த்தோலாமி

**ஆர்பியூ பெர்த்தோலாமி** (Orfeu Bertolami) (சாவோ பாலோ பிரேசில் 1959) என்பவர் வானியற்பியல் , அண்டவியல் , பொது சார்பியல் மற்றும் குவைய ஈர்ப்பு ஆகியவற்றில் பணிபுரியும் ஒரு கோட்பாட்டு இயற்பியலாளர் ஆவார். அவர் 1991 முதல் 2010 வரை போர்ச்சுகீசு இலிசுபனில் உள்ளசூயர்தொழில்நுட்ப நிறுவனத்தில் பணியாற்றினார். அவர் தற்போது போர்டோ பல்கலைக்கழகத்தின் இயற்பியல், வானியல் துறையில் பேராசிரியராக உள்ளார்.  

வானியல் , அண்டவியல், ஈர்ப்பு கோட்பாடுகளில் கருத்துக்களின் வரலாறு பற்றிய அறிவியலில் பொதுமக்களின் விழிப்புணர்வை ஏற்படுத்துவதற்கான ஒரு நூலையும்(போர்த்துகீசிய மொழியில்) ஐரோப்பிய விண்வெளி நிறுவனத்தால் வெளியிடப்பட்ட விண்வெளியில் ஈர்ப்பு, செலுத்தல் கூறுபாடுகள் குறித்த தொழில்நுட்ப பாடநூலையும் எழுதியுள்ளார்.  

- *ஓ லிவரோ தாசு எஸ்கோலாசு கோஸ்மிக்காசு,* எடிட்டரா கிராடிவா, 2006
- *ஈர்ப்பு கட்டுப்பாடும் விண்வெளிச் செலுத்தம் மீது அதன் செல்வாக்கு: ஒரு அறிவியல் ஆய்வு* 2002

குறிப்பாக பெர்த்தோலாமி , அண்டவியல் மாறிலிச் சிக்கலை, சமன்மைக் கொள்கையுடன் தொடர்புபடுத்தி அடர்துகளாக்கத்தை ஆய்வு செய்தார் - இருண்ட ஆற்றலின் ஒருங்கிணைப்புக்கான பொதுமைப்படுத்தப்பட்ட சாப்லிஜின் வளிமப் படிமத்தைஅண்ட முடுக்கத்தை விளக்கவும், இருண்ட பொருளை<nowiki/>ப் பால்வெளிகளின் சுழற்சி வளைவுகளின் தட்டையான தன்மையை விளக்கவும் சில மாற்றியமைக்கப்பட்ட ஈர்ப்பு படிமங்களை வளைவுக்கும் பொருளுக்கும் இடையில் குறைந்தபட்சமற்ற<nowiki/>பிணைப்பு உள்ளதை விலக்கவும் உருவாக்கினார்.. அவர் முன்னோடிப் பிறழ்வைப் பற்றியும் பணியாற்றியுள்ளார் , இது பெரும்பாலும் விண்கல வெப்ப விளைவுகளுக்குக் காரணமாக இருக்கலாம் என்று கருதினார். மிக அண்மைய பணி, விண்வெளித் தறுவாயின் பரிமாறாமை சார்ந்த குவைய இயக்கவியலின் நீட்டிப்புகளைப் பற்றியதாகும்.
# ஓலே ஆந்திரியாசு குரோகுனசு


**ஓலே ஆந்திரியாசு குரோகுனசு** (**Ole Andreas Krogness**) (23 மே 1886 - 28 மே 1934) நார்வே நாட்டைச் சேர்ந்த இயற்பியலாளர் ஆவார். அவர் திராம்சோவில் ஒரு புவி இயற்பியல் நிறுவனத்தை நிறுவுவதற்காக பணியாற்றினார். 1918 முதல் 1922 வரை அந்நிறுவனத்தின் மேலாளராக பணியாற்றினார். 20 ஆம் நூற்றாண்டின் முற்பகுதியில் வடக்கு நார்வேயில் பல புவி இயற்பியல் சாதனைகளில் அவர் முதன்மையான பங்கு வகித்தார்.  

## இளமையும் தொழிலும்
குரோகுனசு திரொண்ட்ஜெம் நகரில் ஓலெ ஆந்திரியாசு டாங்கன் குரோகுனசு (1832 - 87), கிறித்தியன் அகசுட்டா இலிண்டேமன் (1850 - 1928) ஆகியோரின் மகனாகப் பிறந்தார். 1904 இல் தேர்வுத் துறையில் பட்டம் பெற்ற இவர் , 1912 இல் அரசு பிரெடெரிக் பல்கலைக்கழகத்தில் கேண்ட். ரியல் பட்டம் பெற்றார். 1908 முதல் அவர் கிறித்தியன் பிர்க்லாந்தின் உதவியாளராகப் பணியாற்றினார். அவரது மகள் சினோவ் 1915 இல் பிறந்தார். இவர் பொருளாதார வல்லுனர் இலீப் கோல்பெக் - கான்சனை மணந்தார்.  

## பின்னர் தொழில்
1912 ஆம் ஆண்டில் காஃப்ஜோர்ட் ஆல்டாவில் உள்ள ஹால்ட்டேயில் உள்ள அரோரா பொரியாலிஸ் ஆய்வகத்தின் மேலாளராக க்ரோக்னஸ் பணியமர்த்தப்பட்டார். அவர் தனது குடும்பத்தினருடன் அங்கு வசித்து வந்தார் , 1915 முதல் சக ஆராய்ச்சியாளர் ஓலாஃப் தேவிக் உடன் இருந்தார். இருவரும் வெற்றிகரமாக டிராம்ஸோவில் ஒரு புவி இயற்பியல் நிறுவனத்தை நிறுவ பரிந்துரைத்தனர் , இருவரும் 1918 இல் அங்கு வேலை செய்ய சென்றனர். 1918 முதல் 1922 வரை நிறுவனத்தின் மேலாளராக க்ரோக்னஸ் இருந்தார். 1922 ஆம் ஆண்டில் வடக்கு நோர்வேயின் வானிலை முன்னறிவிப்புக்காக " நோர்ட் - நோர்ஜெலா " என்ற வான்வெர்சிலிங்கா நிறுவப்பட்டதில் அவர்களின் பணி உச்சக்கட்டத்தை அடைந்தது.  

க்ரோக்னஸ் 1916 இல் டோம்பாஸில் காந்த ஆய்வகத்தையும் நிறுவினார் , மேலும் டிராம்ஸோ அருங்காட்சியகத்தில் அவர் 1919 முதல் 1923 வரை குழு உறுப்பினராகவும் , 1923 முதல் 1928 வரை தலைவராகவும் இருந்தார். அவர் நாடு தழுவிய *நார்ஸ்க் ஜியோஃபிசிஸ்க்* ஃபோர்னிங்கை நிறுவினார் , மேலும் 1927 முதல் 1928 வரை அதன் தலைவராக இருந்தார் , மேலும் ட்ரோம்ஸோவில் நோர்வே பாலிடெக்னிக் சொசைட்டியின் உள்ளூர் கிளையையும் நிறுவினார். அவர் வடக்கு நார்வேயில் ஒரு பல்கலைக்கழகத்தை நிறுவ திரோம்சோவுக்கான குழுவை நிறுவினார் (திராம்சோ பல்கலைக்கழகம் 1972 இல் திறக்கப்பட்டது).  

1928 முதல் பெர்கன் அருங்காட்சியகத்தில் நிலக் காந்தவியல், இயற்பியல் அண்டவியல் பேராசிரியராக இருந்தார். அவர் 1934 மே மாதம் பானாவில் இறந்தார். அவர் தகைமைப் பேராணை, இத்தாலி அரசு ஆணை ஆகியவற்றால் அலங்கரிக்கப்பட்டார். 1937 ஆம் ஆண்டில் நெசுட்டன் தேவாலயத்தில் அவருக்கு ஒரு கல் நினைவுச்சின்னம் திறந்து வைக்கப்பட்டது. திரோம்சோவில் உள்ள ஒரு சாலைக்கு அவரது பெயர் சூட்டப்பட்டது.
# ஆரஞ்சு மின்சிட்டு



**ஆரஞ்சு மினிசிட்டு** (***பெரிக்ரோகோடசு பிளேமியசு***) என்பது கேம்பேபாகிடே குடும்பத்தில் உள்ள பறவை சிற்றினமாகும். இது இந்தியாவில் மேற்குத் தொடர்ச்சி மலைகளிலும் மேற்கு கடற்கரையிலும் மற்றும் இலங்கையிலும் காணப்படுகிறது. முன்னர் இது குங்குமப் பூச்சிட்டின் துணையினமாகக் கருதப்பட்டது. இது கிழக்கு மற்றும் வட இந்தியா மற்றும் தென்கிழக்கு ஆசியாவில் பரவலான காணப்படுகிறது. இவை மிதவெப்ப காடுகள், மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடு ஆகியவை இதன் இயற்கை வாழ்விடங்களாகும். பூச்சிகளை உண்ணும் இந்த சிற்றினப் பறவைகள் பிற சிற்றினங்களுடன் இரை தேடும்.  

## வகைப்பாட்டில்
பேரினப் பெயரானது பண்டைய கிரேக்கச் சொல்லானது *பெரி*யிலிருந்து வந்தது.  
பெரி என்பதன் பொருள் 'மிகவும்' என்பதாகும்; *குரோகோடசு* என்பதற்கு குங்குமப்ப நிறம் என்று பொருள். *பிளமேமசு* என்ற சிற்றினத்தின் பெயர் இலத்தீன் மொழியில் தன் வேர்களைக் கொண்டுள்ளது. அதாவது 'உமிழும்' அல்லது 'சுடர்-நிறம்' (*பிளாமா -* 'சுடர்') என்று பொருள். இந்த சிற்றினத்தின் ஆங்கிலப் பெயர் குங்குமப்பூ மின்சிட்டிலிருந்து ஆரஞ்சு மினிசிட்டாக மாற்றப்பட்டது. இந்த இரண்டு சிற்றினங்கள் பிளவுபட்டதைத் தொடர்ந்து *பெரிக்ரோகோடசு இசுபேசியோசசுக்கு* முந்தியது ஒதுக்கப்பட்டது. இது தெற்கு மற்றும் தென்கிழக்கு ஆசியாவைச் சேர்ந்த உயிரினங்களின் கூட்டமைப்பிலானது.  

## விளக்கம்
ஆரஞ்சு மின்சிட்டு சுமார் 17 முதல் 22 செ.மீ. நீளமுடையது. இதன் எடை சுமார் 19 முதல் 24.5 கிராம் ஆகும். ஆண்கள் பிரகாசமான ஆரஞ்சு மற்றும் கருப்பு நிறத்திலும், பெண் பறவைகள் பெரும்பாலும் மஞ்சள் நிறத்தில் சாம்பல் நிறத்துடன் இருக்கும். ஆண் பறவைகள் பளபளப்பான கருப்பு தலை, கன்னம், தொண்டை மற்றும் மேலங்கி மற்றும் மேல் முதுகுடன் காணப்படும். கீழ் முதுகு, முதுகு மற்றும் மேல் வால்-சிறகு ஆரஞ்சு-சிவப்புடன் அடிப்பகுதிகள் பெரும்பாலும் பிரகாசமான ஆரஞ்சு-சிவப்பு நிறத்தில் உள்ளன. இது இதனைச் சுற்றுப்புறத்திலிருந்து தனித்துக் காட்டுகிறது. பெண் பறவைகள் மஞ்சள் நிற நெற்றி மற்றும் சாம்பல்-சாம்பல், கீழ் முதுகு இருக்கும். ஆண் பறவையில் சிவப்பு நிறத்தில் காணப்படும் பகுதிகள் பெண் பறவையில் மஞ்சள் நிறத்தில் காணப்படும்.  

## நடத்தை மற்றும் சூழலியல்
ஆரஞ்சு மின்சிட்டு சிற்றினங்கள் கூட்டமாக வாழுகின்றன. பொதுவாகச் சிறிய குழுக்களாக (2க்கும் மேற்பட்ட பறவைகள்) காடுகளில் உள்ள மரங்களின் உச்சியில் உணவு தேடும். மினிசிட்டுகள் பெரும்பாலும் காடுகளின் விதானத்தின் மீது பறப்பதைக் காணலாம். இவை முதன்மையாகப் பூச்சிகளை உண்ணக்கூடியவை. இவை சுற்றுப்புறங்களைச் சுற்றிலும் நோட்டமிடுவதற்காக அறியப்படுகின்றன. இவை பறந்து பறந்து, தாவரப் பரப்புகளில் சுற்றித் திரிந்து பூச்சிகளைப் பிடிக்கின்றன. இந்த நடத்தை பெரும்பாலும் *சாலி-கிலீனிங்* என்று அழைக்கப்படுகிறது. இவை மற்ற விதான வகை பறவைகளுடன் வேட்டையாடி உணவு உண்கின்றன.
# இரெ. சண்முகவடிவேல்



**இரெத்தினசாமி சண்முகவடிவேல்** (*Re. Shanmuga Vadivel*) (பிறப்பு: 25 ஆகத்து 1937) தமிழ்நாட்டைச் சேர்ந்த பட்டிமன்றப் பேச்சாளர் மற்றும் ஓய்வுபெற்ற தமிழாசிரியர் ஆவார். தமிழ்நாட்டு அரசின் தமிழ்ச்செம்மல் விருது உள்ளிட்ட விருதுகளையும் *நகைச்சுவைத் தென்றல்* உள்ளிட்ட பட்டங்களையும் பெற்றுள்ளார்.  

## வாழ்க்கைக் குறிப்பு
இன்றைய நாகப்பட்டினம் மாவட்டத்தில் உள்ள நாகூர் நகரில் இரெ. கோவிந்தம்மாள்- ப. இரெத்தினசாமி இணையரின் மகனாக 25 ஆகத்து 1937 அன்று பிறந்தார்.  

நாகூர் தேசிய உயர்நிலைப் பள்ளியில் பயின்றபின் சென்னைப் பல்கலைக் கழகத்தில் புலவர், முதுநிலை, மூதறிஞர் ஆகிய பட்டங்களையும் அண்ணாமலைப் பல்கலைக்கழகத்தில் இளங்கலை கல்வியியல் பட்டத்தையும் பெற்றார். திருவாரூர் வ சோ ஆண்கள் மேல்நிலைப் பள்ளியில் 36 ஆண்டுகள் தமிழாசிரியராகப் பணியாற்றி ஓய்வு பெற்றார். அடியார்க்கு நல்லான், அம்புஜம், ஆரூர் குணா, ஆரூர் தமிழ்நாடன், கோவி லெனின், மானா பாஸ்கரன் உள்ளிட்டோர் இவரது முன்னாள் மாணவர்கள்.  

1975 ஆம் ஆண்டுவாக்கில் திருவாரூர் வடக்கு வீதி முருகன் கோவிலின் அறங்காவலராக இருந்த தன் நண்பர் நாகராஜனின் ஒப்புதல் பெற்று அக்கோவில் திருவிழாக்களில் தேவாரம், திருவாசகம், பெரியபுராணம் தற்காலக் கவிதை உள்ளிட்ட தமிழ் இலக்கியங்களைப் பரப்புரை செய்தார். தன் மாணவர்களையும் இதில் ஈடுபடுத்தினார்.  

திருவாரூர்த் தமிழ்ச் சங்கத்தின் தலைவராகப் பல்வேறு நிகழ்ச்சிகளில் கலந்து கொண்டு தொடர்ந்து செயல்பட்டு வருகிறார்.  

இவர் இணையர் பெயர் தையல்நாயகி. இவர்களுக்கு பரிமளா என்ற மகள் உள்ளார்.  

## படைப்புகள்
1. வாழ்க்கை ரொம்ப சுலபமுங்க (2007) - கற்பகம் புத்தகாலயம்
1. தமிழ் வளர்த்த சான்றோர் - கலைஞன் பதிப்பகம்
1. நானிலம் போற்றும் நால்வர்
1. குறள்வழிக் கதைகள்
1. வாய்விட்டு சிரிக்கிறார் வள்ளுவர்
1. திருக்குறள் கதை அமுதம்
1. செவிநுகர் சுவைகள்
1. அண்ணாவின் வாழ்வில் அரிய நிகழ்ச்சிகள்
1. பெரியபுராணத்தில் பெண்ணின் பெருமை
1. இருபத்தி ஓராம் நூற்றாண்டுக்கு இளங்கோவடிகள்
1. குறுந்தொகை நலம்
1. துளித்துளியாய் பொது அறிவு

## இலக்கியப் பயணங்கள்
இலங்கை கம்பன் கழகம் (கொழும்பு), யாழ்ப்பாண கம்பன் கழகம் (யாழ்ப்பாணம்), பிரான்சு கம்பன் கழகம் (பாரிசு), சுவிசு திருவள்ளுவர் மன்றம் (சுவிட்சர்லாந்து), ஆத்திரேலியன் கம்பன் கழகம், சிட்னி மக்கள் மன்றம் உள்ளிட்ட பல்வேறு அமைப்புகளின் அழைப்பின் பேரில் பல நாடுகளுக்கும் சென்று இலக்கியச் சொற்பொழிவாற்றியுள்ளார்.  

புலவர் சீனி சண்முகத்துடன் இணைந்து பல பட்டிமன்றங்களில் பங்கேற்றுள்ளார்.  

## விருதுகளும் பட்டங்களும்
| 2011 (?) | *நகைச்சுவைத் தென்றல்* | 'சொல்வேந்தர்' சுகி சிவம்,
தமிழறிஞர்கள் சோ.சத்தியசீலன், அறிவொளி, சாலமன் பாப்பையா,
பேராசிரியர்கள் பா. நமச்சிவாயம்,
செல்வகணபதி, இராசாராம், இராசா
மற்றும் வழக்கறிஞர் சுமதி உள்ளிட்டோர் | திருவாரூர் நகரில் நடைபெற்ற விழாவில் வழங்கப்பட்டது |  |
| --- | --- | --- | --- | --- |
| *நகைச்சுவை சித்தர்* | சுகி சிவம் |  |  |  |
| *நற்றமிழ் நல்லாசான்* | தமிழாசிரியர் கழகம் |  |  |  |
| *முத்தமிழ் முரசு* | குழந்தை கவிஞர் பேரவை |  |  |  |
| *இலக்கிய நகைச்சுவை இமயம்* | புவனகிரி தமிழ் இலக்கியப் பேரவை |  |  |  |
| இராதாகிருட்டிணன் விருது | கம்பன் கழகம், சென்னை |  |  |  |
| 2021 | தமிழ்ச்செம்மல் விருது | முதலமைச்சர் மு. க. ஸ்டாலின்
(தமிழ்நாட்டு அரசு) | 21 திசம்பர் அன்று வழங்கப்பட்டது | } |
# நல்லூர் விசுவேசுவரசுவாமி கோயில்



**விசுவேசுவரசுவாமி கோயில்** என்பது தமிழ்நாடு மாநிலத்தில் திருப்பூர் மாவட்டத்தின் நல்லூர் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.  

கடல் மட்டத்திலிருந்து சுமார் 338 மீட்டர் உயரத்தில் அமைந்துள்ள விசுவேசுவரசுவாமி கோயிலின் புவியியல் ஆள்கூறுகள், ஆகும்.  

இக்கோயிலின் மூலவர் விசுவேசுவரசுவாமி மற்றும் தாயார் விசாலாட்சி ஆவர். இவர்களது சன்னதிகளுடன் பட்டி விநாயகர், சுப்பிரமணியர், நந்தீசுவரர், தட்சிணாமூர்த்தி, லிங்கோத்பவர், கங்காதேவி மற்றும் சரபேசுவரர் ஆகியோர் சன்னதிகளும் இக்கோயிலில் அமையப் பெற்றுள்ளன. இக்கோயிலின் கும்பாபிசேகம் 2023ஆம் ஆண்டு பிப்ரவரி மாதம் முதல் நாள் நடைபெற்றது.  

இக்கோயில், தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
# நல்லூர், திருப்பூர்



**நல்லூர், திருப்பூர்** என்பது தமிழ்நாடு மாநிலத்தின் திருப்பூர் மாவட்டத்திலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 344 மீட்டர் உயரத்தில் அமைந்துள்ள நல்லூர் புறநகர்ப் பகுதியின் புவியியல் ஆள்கூறுகள், ஆகும்.  

தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற விசுவேசுவரசுவாமி கோயில், நல்லூர் பகுதியில் அமைந்துள்ளது.
# திருப்பூர் விசுவேசுவரசுவாமி கோயில்



**விசுவேசுவரசுவாமி கோயில்** என்பது தமிழ்நாடு மாநிலத்தில் திருப்பூர் மாவட்டத்தின் திருப்பூர் புறநகர்ப் பகுதியில், பழைய பேருந்து நிலையத்திற்கு அருகில் அமையப் பெற்றுள்ள ஒரு சிவன் கோயில் ஆகும்.  

கடல் மட்டத்திலிருந்து சுமார் 339 மீட்டர் உயரத்தில் அமைந்துள்ள விசுவேசுவரசுவாமி கோயிலின் புவியியல் ஆள்கூறுகள், ஆகும்.  

இக்கோயில், தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
# விக்கிப்பீடியா:முதற்பக்கக் கட்டுரைகள்/ஆகத்து 6, 2023

<div id="mp-tfa-img">  

</div>  
**சிவாஜி** என்பவர் ஓர் இந்திய ஆட்சியாளர் ஆவார். இவர் சத்திரபதி சிவாஜி மகாராஜா என்றும் அழைக்கப்படுகிறார். இவர் மராத்தா சமூகத்தின் போன்சலே குலத்தைச் சேர்ந்தவர் ஆவார். பீஜாப்பூரின் வீழ்ச்சியடைந்து கொண்டிருந்த அதில்ஷாகி சுல்தானகத்திலிருந்து தனது சொந்த சுதந்திர இராச்சியத்தைச் சிவாஜி உருவாக்கினார். இதுவே மராத்தியப் பேரரசின் தொடக்கமாக அமைந்தது. 1674ஆம் ஆண்டு அலுவல்ரீதியாகத் தனது நிலப்பகுதிகளுக்குச் *சத்திரபதியாக* இராய்கட் கோட்டையில் முடிசூட்டிக் கொண்டார். **மேலும்...**  
---
<div id="mp-tfa-img">  

</div>  
**லேட் சமர்** என்பது கிமு 494 இல் ஐயோனியன் கிளர்ச்சியின் போது நிகழ்ந்த ஒரு கடற்படைப் போர் ஆகும். இது ஐயோனியன் நகரங்களின் கூட்டணிக்கும் (லெஸ்போயர்கள் உள்ளிட்ட), பேரரசர் டேரியசின் அகாமனிசியப் பேரரசுக்கும் இடையே நடைபெற்ற மோதல் ஆகும். இதில் பாரசீகர்கள் தீர்க்கமான வெற்றியைப் பெற்றதால், கிளர்ச்சி முடிவுக்குக் கொண்டு வரப்பட்டது. பாரசீக இராணுவம் ஒவ்வொரு குடியேற்றத்தையும் தன் வசம் கொண்டது. சின்ன ஆசியா முழுவதும் உறுதியாக பாரசீக ஆட்சிக்குத் திரும்பியதால், கிளர்ச்சி இறுதியாக முடிவுக்கு வந்தது. **மேலும்...**
# செடிபுட்டா சேலை

**செடிபுட்டா சேலை** வகைகளைத் தமிழகத்தில் உள்ள சௌராஷ்டிரா சமூக மக்கள் விரும்பி அணிகின்றனர். காஞ்சிபுரம், மதுரை, திருநெல்வேலி மாவட்டங்களில் செயற்கைப் பட்டால் இந்த ஆடைகள் நெய்யப்படுகின்றன. திருநெல்வேலி மாவட்டத்தில் வெள்ளங்குளி, புதுக்குடி, வீரகநல்லூர், கிளாக்குளம் ஆகிய ஊர்களில் நெய்யப்படும் சேலைகளுக்குப் புவிசார் குறியீடு கிடைத்துள்ளது.  

## வரலாறு
சுமார் 500 ஆண்டுகளுக்கு முன்னர் குஜராத் சோமநாதபுரம் பகுதியை மொகலாய மன்னனர்கள் கைப்பற்றிய காலத்தில் அவ்வூர் சௌராஷ்டிர மக்கள் மதுரைக்கு இடம் பெயர்ந்தனர்.  

அப்போது மதுரையை ஆண்ட திருமலை நாயக்கர் குடிபெயர்ந்து வந்துள்ள மக்களுக்கு கைத்தொழிலாக நெசவுத்தொழில் செய்து பிழைக்க வழிவகை செய்தார். மதுரையைத் தொடர்ந்து அந்த மக்கள் திண்டுக்கல், இராமநாதபுரம், காஞ்சிபுரம், திருநெல்வேலி மாவட்டங்களிலும் குடியேறி நெசவுத்தொழில் செய்து வந்தனர்.  

தெருக்களில் சுமார் 50 மீட்டர் நீளம் உள்ள பாவை ஓட்டி, அதில் 9 சேலைகள் வரை அவர்கள் நெசவு செய்கின்றனர். 75, 100, 120, 150-ஆம் எண் நூல்களை அவர்கள் பயன்படுத்துகின்றனர்.  

கூட்டுறவுச் சங்கங்களில் நெய்யப்படும் சேலைகள், தமிழ்நாடு கோ ஆப்டெகஸ் மூலம் விற்பனை செய்யப்படுகின்றன. தனியாளர்களாக உற்பத்தி செய்வோர் இந்தியாவின் பல்வேறு பகுதிகளுக்கு அனுப்பி விற்கின்றனர். ஒரு காலத்தில் இலங்கைக்கும் அனுப்பப்பட்டது.  

## இதனையும் காண்க
- புவிசார் குறியீடு பெற்றுள்ள தமிழ்நாடு பொருட்களின் பட்டியல்

## மேற்கோள்
# பிரதீப் குருல்கர் உளவு வழக்கு



இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பின் மூத்த விஞ்ஞானியான பிரதீப் குருல்கர், ஏவுகணை தொழில்நுட்ப இரகசியங்களை பாகிஸ்தான் நாட்டவருக்கு தொலைபேசி மூலம் தெரிவித்தமை காரணமாக குற்றம்சாட்டப்பட்டு, 3 மே 2023 அன்று மகாராட்டிராவின் பயங்கரவாத எதிர்ப்புப் படையினரால் கைது செய்யப்பட்டு விசாரணையில் உள்ளார்.  

பிரதீப் குருல்கர் புனே நகரத்தில் உள்ள பாதுகாப்பு ஆராய்ச்சி மற்றும் வளர்ச்சி அமைப்பின் ஒரு பிரிவிற்கு இயக்குநராக உள்ளார்.  

பிரதீப் குருல்கர் மேல் உள்ள உளவு வழக்கு, இந்திய இராணுவப் பாதுகாப்பு இரகசியங்களுக்கும் மற்றும் பெருமளவு அழிவு ஆயுத உற்பத்திகளின் இரகசியங்களுக்கும் சவால் உள்ளது.  

## பின்னணி
பிப்ரவரி 2023ல் ஒடிசா மாநிலத்தின் சந்திப்பூரில் உள்ள பாதுகாப்பு ஆராய்ச்சி மற்றும் வளர்ச்சி அமைப்பின் இராக்கெட் பிரிவின் மூத்த விஞ்ஞானி, இந்திய இராணுவத்தின் இராக்கெட் தொழில்நுட்ப இரகசியங்களை எதிரி நாடான பாகிஸ்தான் நாட்டுப் பெண்னிடம் பகிர்ந்து கொண்டமைக்காக ஒடிசா காவல்துறையினரால் கைது செய்யப்பட்டார்.  

## கால வரிசை
பிரதீப் குருல்கர் பாகிஸ்தான் உளவுப் பெண்ணிடம் இராக்கெட் தொழில்நுட்ப இரகசியங்களை அலைபேசி வாட்சப் மற்றும் காணொளி மூலம் பகிர்ந்து கொண்டதை அடுத்து, பாதுகாப்பு ஆராய்ச்சி மற்றும் வளர்ச்சி அமைப்பின் விழிப்புணர்வு மற்றும் பாதுகாப்புத் துறையினர் பிரதீப் குருல்கர் மீது காவல் துறையினரிடம் புகார் அளித்தனர். பாகிஸ்தானிய நாட்டவர் பொறி வைத்து, தனது அலைபேசியை ஒட்டுக் கேட்டு தன்னை சதிவலையில் சிக்க வைக்கப்பட்டதாக, தன் மீதான குற்றச்சாட்டுகளை பிரதீப் குருல்கர் மறுத்தார். 4 மே 2023 அன்று பயங்கரவாத எதிர்ப்புப் படையினர், பிரதீப் குருல்கரை புனே சிறப்பு நீதிமன்றத்தில் ஆஜர் படுத்தினர். நீதிமன்றம் பிரதீப் குருல்கரை 9 மே 2023 வரை காவல்துறையின் காவலில் ஏர்வாடா மத்திய சிறையில் அடைக்க உத்தரவிட்டது.
# அபார் கபோ



**அபார் கபோ** (*Abar Khabo*) (ஆங்கிலம்: *மீண்டும் சாப்பிடுங்கள்*) என்பது இந்திய நாட்டின் மேற்கு வங்காள மாநிலத்தில் உருவான ஒரு இனிப்பு வகை ஆகும். இந்த இனிப்பு பிசுதா, முந்திரி, திராட்சை மற்றும் கீர் ஆகியவற்றைக் கொண்ட இரண்டு செறிவான கோளங்களைக் கொண்டுள்ளது.  

## வரலாறு
கோசிம்பசாரின் மகாராணி சுவர்ணமயி தேவி ஒரு புதிய வகையான இனிப்பை உருவாக்க கோரியபோது அபார் காபோ இனிப்பானது நோபின் சந்திர தாசால் கண்டுபிடிக்கப்பட்டது. அபார் கபோவை சாப்பிட்டவுடன், மகாராணி *"আবার খাবো"* (*அபார் கபோ*) என்று கூச்சலிட்டார்.  

கொல்கத்தாவைச் சேர்ந்த குப்தா சகோதரர்கள் மற்றும் பீம் சந்திர நாக் ஆகியோரின் இனிப்புக் கடைகள் அபார் காபோ தயாரிப்பதில் பெயர் பெற்றவை ஆகும்.  

## மேலும் பார்க்கவும்

- ரஸ்குல்லா
# சாவனூர்


**சாவனூர்** அல்லது **சாவனூரு** (*Savanur*) என்பது இந்தியாவின் கர்நாடக மாநிலம் ஆவேரி மாவட்டத்திலுள்ள சாவனுரு வட்டத்தின் தலைமையகம் ஆகும்.  

## வரலாறு
சாவனூரு பம்பாய் மாகாணத்தின் கீழ் பிரித்தானிய இந்தியாவின் சமஸ்தானங்களில் ஒன்றாகும். பின்னர் தக்காண முகமையின் ஒருபகுதியாக இருந்தது. அதன் முஸ்லிம் ஆட்சியாளர்கள், " நவாப் " பாணியில், 1672 இல் தில்லிக்கு அருகில் மானியம் பெற்ற முகலாயப் பேரரசின் சேவையில் ஆப்கானியரான அப்துல் கரீம் கானின் வம்சாவளியைச் சேர்ந்தவர்கள். அவரது வாரிசுகள் ஒரு நூற்றாண்டுக்கும் மேலாக பரந்த பிரதேசங்களை கிட்டத்தட்ட சுதந்திரமாக ஆட்சி செய்தனர். இருப்பினும், மராட்டியர்களின் அதிகரித்து வந்த அதிகாரத்திற்கும், ஐதராபாத் நிஜாம், ஐதர் அலி மற்றும் திப்பு சுல்தான் ஆகியோரின் ஆட்சிக்கும் இடையே சாவனூரு அமைந்திருந்தது. இது சாவனூரின் பிரதேசத்தை படிப்படியாக அரித்தது. பதினெட்டாம் நூற்றாண்டின் இரண்டாம் பாதியில், சாவனூரின் பாதிக்கும் மேற்பட்ட பகுதி மராட்டியர்களிடம் ஒப்படைக்கப்பட்டது. நூற்றாண்டின் இறுதியில், திப்பு சுல்தான் எஞ்சிய பகுதியை இணைத்துக் கொண்டார். 1799 இல் திப்பு சுல்தானின் மரணத்துடன், சுதந்திரம் அதன் அசல் நிலப்பரப்பில் மூன்றில் ஒரு பகுதியுடன் சாவனூருக்கு திரும்பியது. அதன்பிறகு, சாவனூரு மெதுவாக ஆங்கிலேயர்களின் ஆதிக்கத்தை நோக்கி நகர்ந்தது. 1818 இல் மராத்தா கூட்டமைப்பு அழிக்கப்பட்ட பிறகு, சாவனூரு பித்தானிய இந்தியாவிலிருந்து பாதுகாப்பை ஏற்றுக்கொண்டது.  

சாவனூரில் சிறந்த அறிஞரான சத்யபோத தீர்த்தரின் பிருந்தாவனம் உள்ளது.  
## மக்கள்தொகையியல்
2001 இந்திய மக்கள் தொகைக் கணக்கெடுப்பின்படி, சாவனூரில் 35,561 மக்கள் இருந்தனர். மக்கள் தொகையில் ஆண்கள் 52% மற்றும் பெண்கள் 48%. சாவனூரில் சராசரி கல்வியறிவு 49% உள்ளது. இது தேசிய சராசரியான 59.5% ஐ விட குறைவாக உள்ளது: ஆண்களின் கல்வியறிவு 54% மற்றும் பெண்களின் கல்வியறிவு 43% ஆகும். சாவனூரில், 16% மக்கள் 6 வயதுக்குட்பட்டோர் ஆவார்கள்.  

## சாவனுரு புளியமரம்
"தொட்ட உனீசு மரா" என்று தாய்மொழியான கன்னடத்தில் அறியப்படும் பொந்தன்புளிய மரம் சாவனூருக்கு வெளியே மூன்று பெரிய மரங்களைக் கொண்டுள்ளது. மரங்கள் 5-25 மீ (விதிவிலக்காக 30 மீ) உயரத்தையும், தண்டு விட்டம் 7 மீ (விதிவிலக்காக 11 மீ) வரையும் உள்ளது. சாவனூரில் உள்ள மாதிரிகள் அனைத்து தரநிலைகளிலும் விதிவிலக்கானவை; மிகப் பெரியது 18 மீட்டருக்கு மேல் சுற்றளவு, இரண்டாவது 16 மீட்டருக்கு மேல் மற்றும் மூன்றாவது 14 மீட்டருக்கு மேல். இவை முக்கோண வடிவில் நடப்பட்டு நெருக்கமாக ஒன்றாக நிற்கின்றன. மாநில அரசு மரங்களைப் பாதுகாக்க வேலி அமைத்துள்ளது. மரங்களின் வரலாற்றை சுருக்கமாக விவரிக்கும் பலகை உள்ளது, இது உயரம் மற்றும் சுற்றளவு பற்றிய புள்ளிவிவரங்களையும் வழங்குகிறது.  

## சவனுர் கல்பவிருட்ச ஆவணப்படம்
"சாவனூர் கல்பவிருட்சம்" என்பது இந்த ஊரில் அமைந்துள்ள கம்பீரமான மற்றும் பழமையான பொந்தன் புளிய மரங்களைப் பற்றிய அனைத்து அம்சங்களையும் உள்ளடக்கிய 35 நிமிட ஆவணப்படமாகும். இதை தஸ்தகீர் எச்.சி மற்றும் பக்கிரேஷ் அணியவர் என்ற இரு மாணவர்கள் இயககியுள்ளனர்.